রুহুল আমিন ২৩ সেপ্টেম্বর ইউএনও হিসেবে হাটহাজারী উপজেলায় যোগদানের ৪৮ ঘন্টার মধ্যে় হালদা নদীতে অভিযান চালিয়ে জব্দ করেন একশ মিটার জাল। মেখল মোজাফফরপুর এলাকায় ঘেরা জাল দিয়ে নদীতে মাছ ধরার অভিযোগে উত্তর মেখলের মজিবুল হকের পুত্র সাইফুল ইসলামকে(২৮) আটক করে। এসময় উপজেলা নির্বাহী অফিসার ও নির্বাহী ম্যাজিস্ট্রেট ভ্রাম্যমান আদালত পরিচালনা করে আটককৃতকে ১মাসের জেল দেয় এবং জব্দ কৃত জাল পুড়িয়ে ধ্বংস করে দেয়। এ সময় মেখল ইউনিয়নের চেয়ারম্যান সালাউদ্দিন চৌধুরী,স্থানীয় ইউপি সদস্য কাইয়ুম মেম্বার সহ সাধারণ মানুষ উপস্থিত ছিলেন।